CELEX: 62020CN0649
Language: hu
Date: 2020-12-01 00:00:00
Title: C-649/20. P. sz. ügy: A Törvényszék (kibővített nyolcadik tanács) T-515/13. RENV. és T-719/13. RENV sz., Spanyol Királyság és társai kontra Európai Bizottság egyesített ügyekben 2020. szeptember 23-án hozott ítélete ellen a Spanyol Királyság által 2020. december 1-jén benyújtott fellebbezés

2021.3.29.   
            
            
               HU
            
            
               Az Európai Unió Hivatalos Lapja
            
            
               C 110/13
            
         
      A Törvényszék (kibővített nyolcadik tanács) T-515/13. RENV. és T-719/13. RENV sz., Spanyol Királyság és társai kontra Európai Bizottság egyesített ügyekben 2020. szeptember 23-án hozott ítélete ellen a Spanyol Királyság által 2020. december 1-jén benyújtott fellebbezés
      (C-649/20. P. sz. ügy)
      (2021/C 110/13)
      Az eljárás nyelve: spanyol
      
         Felek
      
      
         Fellebbező: Spanyol Királyság (képviselők: S. Centeno Huerta és S. Jiménez García meghatalmazottak)
      
         A másik fél az eljárásban: Európai Bizottság
      
         A fellebbező kérelmei
      
      
                  —
               
               
                  A Bíróság helyezze hatályon kívül a Törvényszék T-515/13. RENV. és T-719/13. RENV. sz. Spanyolország és társai kontra Bizottság egyesített ügyekben hozott ítéletét (EU:T:2020:434).
               
            
                  —
               
               
                  A Bíróság semmisítse meg a Spanyolország által végrehajtott SA.21233 C/11. (korábbi NN/11., korábbi CP 137/06.) számú állami támogatási programról – A spanyol adólízingrendszerként is ismert, bizonyos pénzügyi lízingmegállapodásokra alkalmazandó adórendszerről szóló, 2013. július 17-i 2014/200/EU bizottsági határozatot. (1)
                  
               
            
                  —
               
               
                  A Bíróság a Bizottságot kötelezze a költségek viselésére.
               
            
         Jogalapok és fontosabb érvek
      
      
                  1.
               
               
                  A Törvényszék megsértette a Charta 47. cikkét az EUMSZ 256. cikkel összefüggésben, mivel hiányzik az indokolás az EUMSZ 107. cikk (1) bekezdése szerinti szelektivitás elemzését illetően, valamint a visszatérítés elveit.
               
            
                  2.
               
               
                  A Törvényszék tévesen alkalmazta a jogot az EUMSZ 107. cikk (1) bekezdésének értelmezése során az intézkedés szelektivitását illetően.
               
            
                  3.
               
               
                  A Törvényszék tévesen alkalmazta a jogot a bizalomvédelem és a jogbiztonság elvének értelmezése és alkalmazása során az EUMSZ 108. cikk szerinti támogatások ellenőrzésének keretében, elemzési módszere miatt, és mert mindkét elvet megfosztotta tartalmától.
               
            
                  4.
               
               
                  A Törvényszék tévesen alkalmazta a jogot a visszatérítésre alkalmazandó elvek értelmezése és alkalmazása során.
               
            
         (1)  HL 2014. L 114., 1. o.